ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 30. októbra 2002 
									K materiálu č. 7833/2002
									K bodu č. 31

S T A N O V I S K O
k návrhu zákona, ktorým sa mení a dopĺňa zákon č. 280/2002 Z.z. o rodičovskom príspevku 

I

	Návrh zákona, ktorým sa mení a dopĺňa zákon č. 280/2002 Z.z. o rodičovskom príspevku predkladá na rokovanie vlády Slovenskej republiky minister práce, sociálnych vecí a rodiny SR Ľ. Kaník mimo Plánu legislatívnych úloh vlády na rok 2002 na základe uznesenia vlády SR k zmenám legislatívnych noriem podmieňujúcich návrh štátneho rozpočtu na rok 2003.

II

	Cieľom návrhu zákona je zúžiť okruh poberateľov rodičovského príspevku, skrátiť obdobie pre poskytnutie rodičovského príspevku druhému rodičovi z troch rokov veku dieťaťa na tri mesiace veku dieťaťa a súčasne posunúť účinnosť valorizačného mechanizmu. Navrhovaná zmena predpokladá úsporu cca 346 mil. Sk z výdavkov štátneho rozpočtu na rok 2003.

	Predkladaný návrh zákona nebol predmetom rokovania Legislatívnej rady vlády Slovenskej republiky.

III

	Sekcia vládnej legislatívy Úradu vlády Slovenskej republiky neuplatňuje k návrhu zákona, ktorým sa mení a dopĺňa zákon č. 280/2002 Z.z. o rodičovskom príspevku žiadne pripomienky a odporúča návrh zákona            s c h v á l i ť  v predloženom znení.

Bratislava 28. októbra 2002
Vypracovala: J. Fischerová

									Štefan G r m a n
									generálny riaditeľ
   								    sekcie vládnej legislatívy